钦定古今图书集成/明伦汇编/氏族典/第515卷 > 《廖用贤尚友录》 > 剧孟
## 钦定古今图书集成/明伦汇编/氏族典/第515卷 > 《廖用贤尚友录》 > 剧孟

按《史记游侠传》：剧孟，周人，以商贾为资，而剧孟以任
侠显诸侯。吴楚反时，条侯为太尉，乘传车将至河南，
得剧孟，喜曰：“吴、楚举大事而不求孟，吾知其无能为
已。”剧孟行大类朱家，而好博，多少年之戏。然剧孟母
死，自远方送丧盖千乘。及剧孟死，家无馀十金之财。